kardosdrur/scandi-wiki huggingface dataset:
Solvalla

Solvalla er en hestevæddeløbsbane beliggende i bydelen Bällsta, i den vestlige del af Sveriges hovedstad Stockholm. Banen er det største travbane-anlæg i Norden. På banen afvikles hvert år et af verdens største travløb, Elitloppet.

Historie 
Banen blev indviet 31. juli 1927 og på åbningsdagen var der arrangeret 7 løb. I løbet af 1930'erne blev grunden lagt til de mange travløb, der i dag bliver kørte på Solvalla. Allerede i 1930 blev der kørt løb 36 dage om året og omsætningen passerede fem millioner svenske kroner. I 1952 blev det første "Elitloppet" kørt.

Solvalla er i dag ud over at indeholde en travbane, også et konference- og messecenter, ligesom kontorfaciliteterne rundt om banen blandt andet huser Aktiebolaget Trav & Galopp og Svenska Travsportens Centralförbund i det man kalder "Hästsportens Hus". Bygningen af kontorkomplekset begyndte i 1984 og blev afsluttet i 2006, alt efter tegninger fra arkitektfirmaet Samark.

Eksterne henvisninger 

 Solvallas officielle hjemmeside

Referencer 

Travbaner i Sverige
Bygninger, konstruktioner og anlæg i Stockholm
Sport i Stockholm
Etableret i 1927
Emil von Holstein-Rathlou

Emil (von) Holstein-Rathlou er navnet på flere personer:

 Emil von Holstein-Rathlou (godsejer) (1849-1919) – dansk godsejer og hofjægermester (Christian Frederik Emil)
 Emil von Holstein-Rathlou (ingeniør) (1882-1967) – dansk civilingeniør og docent (Axel Viggo Emil)
The Edge of Glory

The Edge of Glory er tredje single fra den amerikanske sangerinde Lady Gagas andet studiealbum, Born This Way. Sangen er skrevet af Lady Gaga, Fernando Garibay og DJ White Shadow, og blev frigivet på verdensplan i 9. maj 2011.

Hitliste

Referencer 

Singler fra 2011
Lady Gaga-sange
Leung Ting

Leung Ting (梁挺, Liáng Tǐng; født 28/2 1947 i Hong Kong), en en stormester i kampkunsten Wing Chun. Han startede sin træning da han var 13 år gammel hos Ip Man, og i 1967 startede han med at undervise. I 1968, hvor Ip Man havde trukket sig tilbage fra undervisning, åbnede Leung Ting en skole i Baptist College, Hongkong.

Til trods for at Ip Man havde trukket sig tilbage, accepterede Ip Man at undervise Leung Ting i Sifu Kwok Keung’s hus. Leung Ting opdagede en dybere værdi i konceptet "getting rid of the force from the strong opponent and defeat him by making use of his own force".
Dette dannede grundlag for en ny gren af Wing chun og for at gøre sin gren genkendelig kaldte han den "Wing Tsun". Han grundlagde "International WingTsun Association", som i dag har spredt sig til over 63 lande.

Leung Ting's system blev hurtigt populært i de amerikanske hær og specielle sikkerheds grupper i flere lande, som FBI, US Marine Corps, Tysklands SEK & GSG9, Luxemborgs GIP, Frankrigs RAID, I
taliens NOCS, Indiens Anti-Terror enhed, og Belgiske, Østrigske og Spanske Special Politi enheder.

Kontroverser 
 Der er rygter der har stillet spørgsmålstegn ved om hvorvidt Leung Ting rent faktisk modtog undervisning efter Ip Man trak sig tilbage.

Eksterne kilder 
LeungTing.com

Referencer 

Kampsportsudøvere
Personer fra Hongkong
Keith R. Kernspecht

Keith Kernspecht (født 28. juni 1945 i Grömitz), er en kampsportsudøver, der i dag har opnået stormestertitlen i Wing Tsun stilen.

Kernspecht er formand for EWTO, som er en niche organisation i Leung Ting's IWTA. EWTO omtaler Kernspecht som værende "Faderen af Wing Tsun i Europa".

Kampsportsudøvere
Personer fra Tyskland
Frederik Kortlandt

Frederik Herman Henri (Frits) Kortlandt (født 19. juni 1946 i Utrecht i Holland) er professor i deskriptiv og sammenlignende sprogforskning ved Universiteit Leiden. Han er ekspert i baltiske og slaviske sprog, Indoeuropæiske sprog generelt og proto-indoeuropæisk, skønt han også har udgivet studier over sprog i mange andre sprogfamilier. Han har også studeret forskellige supergrupper af sprogfamilier, så som indouralsk.

Kortlandt er medlem af Det kongelige nederlandske videnskabsakademi.

Forfatterskab 

Forfatterskab

På internettet 

"Indo-Uralic and Altaic revisited (abstract)"
"Early dialictal diversity in South Slavic I" (South Slavic and Balkan Linguistics (SSGL 2). Amsterdam: Rodopi, 1982; s. 177-192) 
"From Proto-Indo-European to Slavic" (1983) 
"On Russenorsk" 
"The Indo-Uralic Verb" (2001) 
"Nivhkas a Uralo-Siberian Language" 
"Indo-Uralic and Altaic" 
"More on the Chronology of Celtic sound changes"

Eksterne henvisninger 
 Hjemmeside 

Filologer fra Nederlandene
Personer fra Utrecht
Professorer fra Nederlandene
Den amerikanske nat

Den amerikanske nat er en fransk film fra 1973 instrueret af François Truffaut.

Synopsis 
I Victorine studierne ved Nice starter instruktøren Ferrand optagelserne af en kærlighedsfilm. Meget hurtigt viser det sig, at den kærlighed, der udvikler sig under optagelserne, er mindst lige så dramatisk som den, filmen skal handle om.

Medvirkende 
 Jacqueline Bisset: Julie
 Valentina Cortese: Severine
 Dani: Liliane
 Alexandra Stewart: Stacey
 Jean-Pierre Aumont: Alexandre
 Jean Champion: Bertrand
 Jean-Pierre Léaud: Alphonse
 François Truffaut: instruktøren Ferrand
 Nike Arrighi: Odile
 Nathalie Baye: Joelle
 Maurice Seveno: TV Reporter
 David Markham: Doktor Nelson

Efterfølger 
I 1989 lavede Niels Malmros filmen Århus by Night, som anses for, at være tematisk beslægtet til Den amerikanske nat.

Andet 
Filmens originaltitel henviser til et fransk filmudtryk, der dækker over den lyssætning, man anvender, når man skal illudere natoptagelser.

Kilder

Eksterne henvisninger 
 

Amerikanske nat, Den
Amerikanske nat, Den
Amerikanske nat, Den
Eventyrtid

Eventyrtid er et program på Cartoon Network med hovedpersonerne, den 14-årige Finn og hans hund, den 28-årige Jake, som bærer magiske kræfter. Sammen tager de på masser af eventyr, hvor de møder karakterer som blandt andet Prinsesse Sukkermås, Iskongen, Frøken Regnhjørning og vampyren Marceline.

Serien startede i 2010 og blev afsluttet d. 3. september 2018 på dens 10. sæson.

Stemmer

Engelske stemmer 
 Jeremy Shada - Finn the human
 John DiMaggio - Jake the Dog
 Hynden Walch - Princess Bubblegum (Prinsesse Sukkermås)
 Tom Kenny - Ice King (Iskongen)
 Niki Yang - Lady Rainicorn (Frøken Regnhjørning)
 Olivia Olson - Marceline the Vampire (Vampyren Marceline)

Danske stemmer 
 Oliver Berg - Finn
 Hans Henrik Bærentsen - Jake
 Peter Zhelder - Iskongen
 Thea Iven Ulstrup - Prinsesse Sukkermås
 Özlem Saglanmak - Marceline
 Sonny Lahey - Klumperumsprinsessen / Jarlen af Citrushaps / Kanel Karsten m.fl.
 Mette Marckmann - Snabelone
 Malte Milner Find - Diverse
 Tobias Staugaard - (Tekniker på serien)
 Søren Graae Rasmussen - (Oversætter) ()
 Martin Møller - (Oversætter) ()

Eksterne henvisninger 

 Officiel hjemmeside  
  
 

Animerede tv-serier fra USA
Amerikanske tv-serier fra 2010'erne
Tv-programmer fra Cartoon Network
Jan van Bijlert

{{Infoboks kunstner 
| bgfarve       = 
| navn          = Jan Van Bijler 
| billede       = Portrait de Jan Van Bijlert.jpg
| billedestr    = 200px 
| billedtekst  = Jan Van Bijlert, gravering af Pieter de Bailliu efter et selvportræt fra 1649, udgivet i Het Gulden Cabinet s 117 
| fødselsnavn   = Jan Hermansz van Bijlert
| fødselsdato   = 1597
| fødselsted    = Utrecht, Forenede Nederlande (nuværende Holland) 
| død           = November 1671 
| dødssted      = Utrecht, Forenede Nederlande 
| nationalitet  = Hollandsk 
| felt          = Maler 
| uddannelse    = 
| periode       = Den hollandske guldalder, Barok 
| kendte værker = 
| beskyttere    = 
| inspireret af = 
| inspirerede   = 
| udstilling    = 
| offentlig     = 
| indkøbt       = 
| priser        =. 
}}Jan Hermansz van Bijlert''' (1597/1598 – november 1671) var en hollandsk kunstmaler som var aktiv i den Den hollandske guldalder og del af Utrecht-caravaggisterne.

Jan van Bijlert blev født i Utrecht, som en søn af en glasmaler, han blev student af Abraham Bloemaert. Han havde en dannelsesrejse hvor han kom forbi Frankrig og Italien, i 1621 var han i Rom hvor han der blev del af en gruppe af malere der var kendt som Bentvueghels, men i 1624 var han tilbage i Utrecht. Her blev han bestyrer af Sint-Jobsgasthuis. Han døde i Utrecht.

 Referencer 
 Joan Bylert biografi i De groote schouburgh der Nederlantsche konstschilders en schilderessen'' (1718) af Arnold Houbraken, opbevaret på Digital library for Dutch literature 

Malere fra Nederlandene
Personer fra Utrecht
Fru Petersens Café

Fru Petersens Café er et etablissement i Østermarie der blev indviet i 1997.

Bygningen blev tegnet af arkitekt Mathias Bidstrup, opført i 1908 og brugt som kirkeskole. Skolen var den vigtigste af de fire skoler i Østermarie Sogn.

På gavlen over indgangsdøren sidder et relief af Jomfru Maria, som er sognets skytshelgen.

Skolen blev nedlagt i 1967 og blev taget i brug som træningsskole for handicappede børn. Fra skoleåret 1979/1980 blev bygningen anvendt som specialskole for voksne udviklingshæmmede, mens skolen på Sveavej blev anvendt for børnene og unge.

I 1989 blev bygningen permanent loppemarked til fordel for Børns Vilkår.

I 1993 blev den solgt og omdannet til café. Frue Petersens Café åbnede i 1997. Stuerne er indrettet som lærerboligen var i førstelærer Frede Kjøllers tid, som om tiden har stået stille. I stuerne serveres nu frokost og kaffe og kage. I 2010 fik cafeen ny ejer, som viderefører den som dens tidligere ejer.

På østgavlen sidder et vejskilt: Seamus HeaneyStræde. Vejen er opkaldt efter den irske nobelprismodtager i litteratur. Han var stolt over ideen, men var syg og bad sin studiekammerat Joe Hayes, der var Irlands ambassadør i Danmark, åbne vejen.
Pavillonen N for bygningen hedder Stig Fogh Andersens Pavillon. Den er opkaldt efter operasangeren og var ved indvielsen fyldt med sangerinder.

Galleri

Eksterne henvisninger 
 www.frupetersenscafe.dk - Historie 
 www.bach-petersen.org  Historien bag Skolen på Sveasvej – i tilbageblik (inkl. info over kirkeskolen).
 "Bornholms Historiske Samfund" – 3. række, bind 12, side 121 – 141, 1998.
 www.kulturarv.dk 400-2762-1

Kultur på Bornholm
Caféer i Danmark
Bygninger, konstruktioner og anlæg i Bornholms Regionskommune
Etableret i 1997
Jacob Kragelund

Jacob Kragelund (født 15. januar 1975) er en dansk journalist, tv-vært og foredragsholder. Han blev uddannet journalist på Danmark Journalisthøjskole i 2002. Han har tidligere været tv-vært på DR1s tv-program Forsvundne Danskere. Ligesom han har været tv-vært på forbrugerprogrammet Konsum og nyhedsmagasinet Dagens Danmark på DR1.

Jacob Kragelund var i 2012 tilrettelægger af DR1 Dokumentaren Pigen der ikke ville dø, der med 1,4 mio. seere er den mest sete tv-dokumentar i nyere tid.

Han var i 2016 med til at tilrettelægge TV 2-dokumentarserien ”Moskeerne bag sløret”, der blev nomineret til Cavlingprisen.

I 2018 var han vært og tilrettelægger på true crime-serien ”Drabet uden lig”, der blev sendt på TV 2, og bestod af seks afsnit. Tv-serien vandt FUJs metodepris. I forbindelse med tv-serien udkom der også en bog med samme titel.

Jacob Kragelund overtog i 2019 rollen som vært på DR1s forbrugerprogram Kontant.

Eksterne kilder og henvisninger 
 Om Kontant på dr.dk
 Om Jacob Kragelund på jacobkragelund.dk
 DRs servere bukkede under efter "Pigen der ikke ville dø" på bt.dk
 Om Drabet uden lig på tv2.dk
 Om "Moskeerne bag sløret" på tv2.dk

Referencer 

Journalister fra Danmark
Ansatte i DR
Martin Albertsen

Martin Fruelund Albertsen (født 10. april 1974) er en dansk håndboldtræner, der landstræner for Schweiz' kvindehåndboldlandshold. Han har tidligere været cheftræner for Viborg HK's dameligahold 2011-2013. Fra sæsonen 2014/15 cheftræner for SG BBM Bietigheim i den tyske Bundesliga og førte klub frem til det tyske mesterskab i 2017. 
Han har også tidligere også været træner i HC Leipzig, Randers HK, Randers HH og København Håndbold-

Albertsen var fra 2002 til 2004 også træner i Viborg HK. I 2003/2004-sæsonen var han således med til at føre Viborg HK til guld i pokalfinalen, damehåndboldligaen og EHF Cup. Efter han forlod Danmark, førte han Leipzig frem til sejr i både den tyske Bundesliga, og pokalturnering. Albertsen har som den eneste dansker opnået at blive kåret til årets træner i Tyskland 2006 & 2017.

Albertsen fungerer som ekspertkommentator for flere aviser, Hbold.dk og for TV2 Sporten, TV2 NEWS.

Martin Albertsen blev i 2010 gift med Anne Albertsen. Han er fætter til den tidligere OL-guldvinder Katrine Fruelund.

Resultater 
 Tysk Mester 2019
Tysk pokalmester finale 2019
Tysk vicemester 2018
Tysk pokalmester finale 2018
Champions League hovedrunde 2018
Årets træner i Tyskland 2017
Tysk Mester 2017
 EHF Cup Finale 2017
 CWC Finale 2012
 Dansk Mester finale 2012
 Vinder af grundspillet 2012
 Dansk Pokalmester 2012
 Dansk Super Cup vinder 2011
 Årets træner i Tyskland 2006
 Tysk Mester 2006
 Tysk Pokalmester 2006
 EHF Cup vinder 2004
 Dansk Mester 2004
 Dansk Pokalmester 2003
 Dansk Mester U-21 2002
 Dansk Mester U-18 2000

Referencer

Eksterne henvisninger 
http://www.vhk.dk/Holdene/Damer/Tr%C3%A6nere/ledere/Spillerprofil.aspx?ProductID=PROD313&PID=1498[ Trænerinfo] 

Håndboldtrænere fra Danmark
Håndboldtrænere fra Randers HK
Håndboldtrænere fra Viborg HK
Kenwood House

Kenwood House (også kendt som Iveagh Bequest) er en tidligere herregård i Hampstead, London på den nordlige del af Hampstead Heath. Den bestyres i dag af English Heritage og er åbent for besøgende.

Historie 
Den oprindelige bygning stammer fra den tidlige del af det 17. århundrede. Orangeriet blev tilføjet omkring år 1700. I 1754 blev det købt af William Murray, som hyrede arkitekten Robert Adam til at ombygge det fra 1764-1799. Adam tilføjede i den forbindelse biblioteket (et af hans mest berømte interiør) for at afbalancerer orangeriet, og tilføjede en joniske søjler ved indgangen. I 1793-6 tilføjede George Saunders to fløje ved nordsiden, samt kontor og køkken bygningerne og bryggeriet (nuværende restaurant).

Edward Guinness donerede huset til nationen, efter hans død i 1927, og åbnet til offentligheden i 1928. Han havde købt huset fra Mansfiel-familien i 1925, men uheldigvis var møblerne allerede solgt på daværende tidspunkt, så huset står hovedsageligt tomt, omen nogle møbler er blevet tilføjet siden da. Malerierne er fra Iveaghs samling. Noget af grunden blev separat tilkøbt. Omkring 150.000 besøgende kommer hvert år forbi Kenwood House, og grunden besøges af en anslået 1 millioner om året.

Malerier 
Kenwood House er berømt for sin store kunstsamling, hvilke inkludere malerierne:
 Johannes Vermeer: Guitarspillerinden
 Rembrandt: selvportræt
 Frans Hals: Portræt af Pieter van den Broecke 
 Thomas Gainsborough : Portræt af komtesse Howe
 Edwin Henry Landseer : Hunting in the Olden Times

Og desuden malerier af:
 Joshua Reynolds
 Angelica Kauffmann
 John Crome
 George Morland
 Antoon van Dyck
 William Larkin
 J.M.W. Turner
 Arthur Boyd Houghton
 François Boucher
 Thomas Lawrence
 George Romney
 Jan Baptist Weenix
 Joseph Wright
Der er også en udstilling af skospænder, smykker og portrætminiaturer

Galleri

= Se også 
 Haver i England

Referencer 
 The Buildings of England London 4: North. Bridget Cherry and Nikolaus Pevsner. . 
 Kenwood: The Iveagh Bequest. Julius Bryant. (English Heritage publication).

Eksterne henvisninger 

 English Heritage website for the house 
 English Heritage website for the gardens 

Kunstmuseer i London
Montera

En montera er en hovedbeklædning, som traditionelt bæres af både mænd og kvinder sammen med folkedragter på den Iberiske halvø. Den har fået sit navn, dog ikke udelukkende, efter at den benyttes af tyrefægtere, som indførtes i de rituelle begivenheder i 1835 af Francisco 'Paquiro' Montes som akkompagnement til traje de luces, eller på dansk: "dragt af lys".

Monteraen er sædvanligvis dækket af ulden fra karakulfår med inderfor af fløjl. Billedet af en helgen er somme tider trykt på på foringen som en talisman for held.

Kildehenvisninger 

Hatte
Tyrefægtning
Ted Heath (orkesterleder)

George Edward „Ted“ Heath (30. marts 1902 i London – 18. november 1969 i Virginia Water, Surrey) var en britisk orkesterleder, komponist og basunist.

Liv og virke 
Da hans far var leder af Wandsworth Borough Band, kom Ted Heath ret tidligt i kontakt med musikken. 
Allerede i en alder af 10 vandt han en tenor-horn -konkurrence. 14 år gammel spillede han basun.
Sine første penge tjente han som gademusiker. Omkring 1919 fik han lejlighed til at spille med i Doc Cooks Orkester, et 
i London gæstende Ragtime-orkester, hvormed også Sidney Bechet var kommet til England.
Heath blev 'opdaget' af orkesterlederen, Jack Hylton, der fastansatte ham i orkesteret.
Endvidere var han engageret 1924/25 hos Bert Firman, 1925/27 hos Jack Hylton og 1927/35 hos Bert Ambrose. 

Efter at have haft kontrakter med Sid Lipton og Geraldo fik han i 1944 af BBC tilbud om at starte sit eget orkester inden for Swing og moderne jazz. Fra 1945 spillede bandet hver søndag i Palladium i London.
Specielt i deres Big Band-repertoire var et arrangement oprindeligt skrevet for solo-piano London Suite af Fats Waller. 

Flere turnéer førte dem gennem Storbritannien, det europæiske fastland og 1956 for første gang i USA. 

Blandt hans seneste album, som han indspillede for plademærket 'London', var en række optagelser af 'node for node' kopieringer af arrangementer fra legendariske big bands.

Kilder 
 Leo Walker: The Big Band Almanac. Ward Ritchie Press, Pasadena. 1978

Weblinks 
 Ted Heath Band, 1945 – 2000  på www.donlusher.com
 George Edward 'Ted' Heath  på Wandsworth History Online
 Biografi i 'Bigband Library' 

Orkesterledere
Bassister fra Storbritannien
Jazzmusikere fra Storbritannien
London Palladium

London Palladium er et af West Ends største og mest kendte teatre, med over 2.200 pladser. Teateret ligger i Argyll Street lige ved Oxford Circus. Teatret er tegnet af den kendte teaterarkitekt Frank Matcham i 1910, bag en 1700-tals facade, som oprindelig tilhørte Argyll House.

De første år var Palladium varietéscene, og det var her Louis Armstrong første gang spillede på en britisk scene i 1932. Året efter kunne Duke Ellington opleves på Palladium for første gang i Storbritannien. Mellem 1955 og 1967 blev det populære TV-show Sunday Night at the London Palladium overført herfra.

I januar 1973 satte glamrockbandet Slade publikum i sådan bevægelse, at balkon'en næsten brød sammen. Marvin Gaye indspillede sin dobbel-LP Marvin Gaye Live at the London Palladium her i 1976.

I 2000 blev teateret overtaget af Andrew Lloyd Webbers Really Useful Group, og har siden mest været kendt for sine musikals som The King and I,  Chitty Chitty Bang Bang  og The Sound of Music.

Eksterne henvisninger 

 Hjemmeside
 Teaterhistorie med billeder og faksimile af programmer

Teatre i Storbritannien
Spillesteder
Musik fra England
Palladium
Elitloppet

Elitloppet, også kaldt Solvallas Internationella Elitlopp, er Sveriges og et af verdens største og mest prestigefyldte travløb. Løbet blev afviklet første gang i 1952, og bliver hvert år afviklet på Sveriges nationale trav-stadion Solvalla, den sidste søndag i maj.

Historie 
Det første Elitloppet blev afviklet i 1952 under navnet Solvallas Jubileumslopp. Den tyske hest Permit med Walter Heitman i sulkyen blev den første vinder af løbet. I de efterfølgende år skiftede løbet navn til "Elitloppet". I årene 1952-58 og i 1973 kørte alle deltagende ekvipager alle-mod-alle i 2 heats med en efterfølgende finale, dog undtaget hvis der var samme vinder i begge heats. I 1959-61 blev der kørt en længere distance og der blev derfor kun kørt ét løb. Siden 1962, med undtagelse af 1973, er der udelukkende blevet kørt 2 heat, hvor de 4 bedste er gået videre til finalen senere på dagen. Alle deltagere bliver inviteret til Elitloppet, og man kan derfor ikke kvalificere sig direkte til løbet.

Distance 
Løbsdistancen har med undtagelse af årene 1959-61, altid været imellem 1.580 og 1.640 meter. I 1959 skulle hestene løbe 3.200 meter og de to efterfølgende år var distancen på 2.700 meter.

Vindere 
Heste fra Sverige og Frankrig har hver vundet løbet 20 gange, i mens italienske heste har vundet Elitloppet 8 gange.

Eksterne henvisninger 

 Elitloppets officielle hjemmeside

Referencer 

Travløb
Sport i Sverige
Etableret i 1952
Københavns belejring

Københavns belejring har flere betydninger:

 Københavns belejring (1289)
 Københavns belejring (1523)
 Københavns belejring (1535-1536)
 Københavns belejring (1658-1660)
 Københavns belejring (1807)

Se også 
 Stormen på København 1659

Belejring
Åre Station

Åre Station er en jernbanestation i Åre i Sverige. Den indviedes den 25. oktober 2006 og kostede 143 millioner svenske kroner at opføre. Stationen opførtes først og fremmest til VM i alpint skiløb i 2007, men også fordi Åre satser på udviklingen at gå fra et almindeligt vintersportssted til et sted for både vinter-og sommerarrangementer med internationalt tilsnit. Stationen er fire etager høj har et samlet areal på 10.500 kvadratmeter og indeholder ventesal, rejsecentrum, butikker og parkeringskælder samt kommunal virksomhed. Ved siden af Åre Station står den gamle stationsbygning, som i dag er byggnadsminne.

Åre Station ligger på jernbanestrækningen Mittbanan, som forbinder Östersund med Storlien og videre med Trondheim i Norge. Strækningen trafikeres af lokaltrafik og mellem disse af fjerntog fra Stockholm, Göteborg og Malmø i vintersæsonen.

Kildehenvisninger 

Station
Jernbanestationer i Sverige
Etableret i 2006
Christen Linde de Leth

Christen Linde de Leth (født 7. maj 1731 på Ulvborg, død 30. august 1778 på vej til Nørre Vosborg) var en dansk godsejer og landsdommer, far til Henrik Johan de Leth (vicelandsdommer).

Han var søn af ejer af Nørre Vosborg Henrik Johan de Leth (1702-1754) og Sophia Kirstine de Linde, blev 1750 student i Ribe (privat dimitteret), 1753 cand.jur. og var fra 28. august 1757 ejer af Nørre Vosborg. 5. juni 1761 udnævntes han til vicelandsdommer i Nørrejylland med successionsret, blev 21. oktober 1774 virkelig justitsråd, 14. marts 1776 byfoged i Holstebro, herredsfoged i Hjerm og Ginding Herreder.

Han ægtede den 11. juli 1760 Mette Marie Borrebye (24. november 1739 i Varde – 3. juli 1798 i Viborg), datter af kapellan i Varde, senere sognepræst til Gudum og Fabjerg Poul Borrebye og 2. Hustru Mette Marie Jensdatter.

Han døde den 30. august 1778 ved et styrt med hesten på hjemvejen til Nørre Vosborg.

Kilder 
 Danske Jurister 1736-1936.

Godsejere fra Danmark
Christen Linde
Landsdommere fra Danmark
Danskere i 1700-tallet
Justitsråder fra Danmark
Byfogeder fra Danmark
Herredsfogeder fra Danmark
Møldrup (Mariagerfjord Kommune)

Møldrup er en lille bebyggelse i Himmerland. Bebyggelsen har ca. 30 indbyggere, byen ligger i Mariagerfjord Kommune og Region Nordjylland. Indtil kommunalreformen i 1970 lå den i Astrup sogn, Hindsted Herred, Aalborg amt.

Fra Møldrup er der 2 km til Astrup og 8 km til Skørping. Møldrup ligger lige ud til Rute 519 2 km fra Madum Sø. Mod syd ligger Villestrup Å, der flyder i øst-vestlig retning, og som får sit tilløb fra kilder langs ålavningen, heraf en ved Møldrup.

Møldrup er en gammel landsby. Ifølge matriklen 1682 havde byen 10 gårde, 6 huse med jord og 5 huse uden jord. Det samlede dyrkede land udgjorde 207,3 tdr. land, skyldsat til 29,56 tdr. htk. Driftsformen var græsmarksbrug med tægter.

I 1800-tallet var der en skole i Møldrup.

I 1960'erne anlagde kommunen en ny landevej Sekundærrute 519, som kom til at ligge vest for Møldrup. I dag er der ingen skole i Møldrup mere.

Der har i en årrække eksisteret en borgerforening i byen.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 

Landsbyer i Mariagerfjord Kommune